text: [{"text_idx": "#000002", "text": "I\u0301 gja\u0301r var serligum \u2018svimjidagur\u2019 i\u0301 S\u00f8rva\u0301gi, har fy\u0301ra umbo\u00f0 u\u0301r Svimjisambandi F\u00f8roya komu vestur at skipa fyri venjing, kapping og pra\u0301ti um svimjing, saman vi\u00f0 foreldrum og \u00f8\u00f0rum a\u0301huga\u00f0um i\u0301 \u00f8kinum. Ein fra\u0301li\u0301kur dagur, i\u0301 \u00f8llum f\u00f8rum fyri okkum fy\u0301ra i\u0301 Svimjisambandinum, har vit sloppu at hugna okkum saman vi\u00f0 talentfullum b\u00f8rnum i\u0301 Va\u0301goynni."}, {"text_idx": "#000003", "text": "Dagurin var\u00f0 skipa\u00f0ur solei\u00f0is, at b\u00f8rnini teir fyrstu tveir ti\u0301marnir fingu eitt sindur av undirvi\u0301sing um svimjigreinarnar, kappsvimjing, startir, vendingar og li\u0301vbjarging, undir lei\u00f0slu av fe\u00f0gunum ba\u0301\u00f0um Jon Hestoy og Da\u0301njal Hestoy, sum eru a\u0301vi\u0301kavist forma\u00f0ur i\u0301 Svimjisambandi F\u00f8royar og venjari/svimjari i\u0301 Havnar Svimjifelag, umframt av okkum ba\u0301\u00f0um S\u00f8rini Djurhuus og Ro\u0301ki i\u0301 Ja\u0301kupsstovu, sum eru starvsnevndarlimir i\u0301 Svimjisambandinum. B\u00f8rnini vo\u0301r\u00f0u skipa\u00f0 eftir svimjif\u00f8rleika i\u0301 tveir bo\u0301lkar, og fingu so tveir ti\u0301mar av r\u00e6ttiliga intensari svimjifra\u0301l\u00e6ru, a\u0301 hv\u00f8r si\u0301nari helvt av hylinum."}, {"text_idx": "#000004", "text": "So var d\u00f8gver\u00f0aste\u00f0gur, a\u0301\u00f0renn b\u00f8rnini sloppu at royna seg i\u0301 kappsvimjing eisini. Ta\u00f0 var ein o\u0301gvuliga o\u0301formel kapping, uttan ti\u0301\u00f0taking og kolld\u00f8mingar og li\u0301knandi, sum b\u00f8rnini to\u0301 gingu upp i\u0301 vi\u00f0 li\u0301v og sa\u0301l, og har vit \u2018serk\u00f8nu\u2019 veruliga fingu at si\u0301ggja teirra dygdir. Og lat ta\u00f0 ver\u00f0a sagt, at ta\u00f0 finnast no\u0301gvir potentiellir f\u00f8royameistarar i\u0301 Va\u0301goynni, sum duga ta\u00f0 grundleggjandi i\u00f0 krevst til at gerast meistari."}, {"text_idx": "#000005", "text": "At enda h\u00f8vdu vit ein fund vi\u00f0 b\u00f8rnini og foreldur, har b\u00f8rnini fingu pro\u0301gv fyri lutt\u00f8ku i\u0301 kappingini, og har vit so annars tosa\u00f0u serliga um ta\u00f0 at stovna eitt svimjifelag. Ikki at ta\u00f0 var naka\u00f0 krav til hetta tiltak, ella at naka\u00f0 konkret kom burturu\u0301r; men meira ti\u0301 at Svimjisamband F\u00f8roya sja\u0301lvsagt ynskir svimjifel\u00f8g allasta\u00f0ni i\u0301 landinum, og ti\u0301 gjarna vil hja\u0301lpa til og purra upp undir."}, {"text_idx": "#000008", "text": "Legg til merkis at Da\u0301njal \u2018fylgir vi\u00f0\u2019, ho\u0301ast hann ty\u0301\u00f0iligvi\u0301s ikki lurtar eftir hvat pa\u0301pin sigur \ud83d\ude42\nEin svimjil\u00e6rari har vesturi spurdi eftir hesari video, sum hon hev\u00f0i hoyrt um. Eg koyri hana ti\u0301 bara i\u0301 her sum vi\u00f0merking:\nGreinin hja\u0301 m\u00e6r um hesa skipan, var:"}, {"text_idx": "#000010", "text": "Ein svimjil\u00e6rari har vesturi spurdi eftir hesari video, sum hon hev\u00f0i hoyrt um. Eg koyri hana ti\u0301 bara i\u0301 her sum vi\u00f0merking:"}, {"text_idx": "#000020", "text": "Other uncategorized cookies are those that are being analyzed and have not been classified into a category as yet."}]